**Ministru kabineta rīkojuma projekta “Par valsts nekustamā īpašuma Pils ielā 12, Cēsīs, Cēsu novadā, nodošanu Cēsu novada pašvaldības īpašumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atļaut Iekšlietu ministrijai nodot bez atlīdzības Cēsu novada pašvaldības īpašumā valsts nekustamo īpašumu Pils ielā 12, Cēsīs, Cēsu novadā, kas nav nepieciešams Iekšlietu ministrijai vai tās padotībā esošo iestāžu funkciju nodrošināšanai, lai to izmantotu pašvaldības autonomo funkciju īstenošanai.  Projekts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42. panta pirmā daļa un 43. pants, likuma “Par pašvaldībām” 15. panta pirmās daļas 2., 4., 7. un 10. punkts.  Cēsu novada domes 2020. gada 16. jūlija lēmums “Par nekustamā īpašuma Pils iela 12, Cēsis, Cēsu nov., pārņemšanu pašvaldības īpašumā” (protokols Nr. 15, 22. p). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts nekustamais īpašums (nekustamā īpašuma kadastra Nr. 4201 005 1705) – zemes vienība 0,1089 ha platībā (zemes vienības kadastra apzīmējums 4201 005 1705) un divas būves – administratīvā ēka (būves kadastra apzīmējums 4201 005 1705 001) ar kopējo platību 544 m² (galvenais lietošanas veids 1220 – biroja ēkas) un saimniecības ēka (būves kadastra apzīmējums 4201 005 1705 002) ar kopējo platību 356,6 m2 (galvenais lietošanas veids 1274 – citas, iepriekš neklasificētas, ēkas) – Pils ielā 12, Cēsīs, Cēsu novadā (turpmāk – nekustamais īpašums) turpmāk nebūs nepieciešams Iekšlietu ministrijas padotības iestāžu funkciju nodrošināšanai, jo tajā izvietotās iestādes tiks pārceltas uz citām telpām.  Īpašuma tiesības uz nekustamo īpašumu ir nostiprinātas Cēsu pilsētas zemesgrāmatas nodalījumā Nr. 100000156306 Latvijas valstij Iekšlietu ministrijas personā.  Saskaņā ar Nekustamā īpašuma valsts kadastra informācijas sistēmas datiem (turpmāk – Kadastra informācija) nekustamā īpašuma kadastrālā vērtība uz 2020. gada 1. janvāri ir 91 160 *euro*; zemes vienībai – 5 515 *euro*; būvēm – 85 645 *euro*.  Nekustamā īpašuma objekta ekspluatācija uzsākta 1900. un 1920. gadā.  Zemes vienībai noteiktais lietošanas mērķis: 0906 – valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve.  Saskaņā ar Kadastra informāciju par nekustamo īpašumu zemes vienībai ir noteikti šādi apgrūtinājumi:  - ekspluatācijas aizsargjoslas teritorija gar pašteces kanalizācijas vadu – 0,0107 ha platībā;  - ekspluatācijas aizsargjoslas teritorija gar elektrisko tīklu kabeļu līniju – 0,0022 ha platībā;  - ekspluatācijas aizsargjoslas teritorija gar elektronisko sakaru tīklu gaisvadu līniju – 0,0021 ha platībā;  - ekspluatācijas aizsargjoslas teritorija ap elektronisko sakaru iekārtu ārējo skapi un konteineru – 0,0005 ha platībā;  - ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem – 0,0064 ha platībā;  - ekspluatācijas aizsargjoslas teritorija gar elektrisko tīklu kabeļu līniju – 0,0003 ha platībā;  - ekspluatācijas aizsargjoslas teritorija gar elektrisko tīklu kabeļu līniju – 0,001 ha platībā;  - ekspluatācijas aizsargjoslas teritorija ap elektrisko tīklu sadales iekārtu – 0,0004 ha platībā;  - valsts nozīmes pilsētbūvniecības pieminekļa teritorija un objekti – 0,1089 ha platībā;  - ekspluatācijas aizsargjoslas teritorija gar pazemes siltumvadu, siltumapgādes iekārtu un būvi – 0,0019 ha platībā;  - ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0,0003 ha platībā;  - valsts nozīmes arheoloģiskā pieminekļa teritorija un objekti – 0,1089 ha platībā.  Nodrošinājuma valsts aģentūra ar 2020. gada 8. jūnija vēstuli Nr. 1.2.8-01/1995 “Par nekustamā īpašuma pārņemšanu”, kā Iekšlietu ministrijas nekustamo īpašumu pārvaldītāja, piedāvāja Cēsu novada pašvaldībai pārņemt nekustamo īpašumu un lūdza informēt par Cēsu novada pašvaldības lēmumu jautājumā par nekustamā īpašuma pārņemšanu.  2020. gada 16. jūlijā pieņemts Cēsu novada domes lēmums Nr.189 “Par nekustamā īpašuma Pils iela 12, Cēsis, Cēsu nov., pārņemšanu pašvaldības īpašumā” (sēdes protokols Nr. 15, 22. p) pārņemt bez atlīdzības nekustamo īpašumu Pils ielā 12, Cēsīs, Cēsu novadā, noteikto pašvaldību autonomo funkciju, t.i., veicinātu teritorijas labiekārtošanu un sanitāro tīrību, gādāt par iedzīvotāju izglītību, nodrošinātu iedzīvotājiem sociālo palīdzību (sociālo aprūpi), kā arī sekmētu saimniecisko darbību novadā, realizācijai.  Saskaņā ar 2016. gada 26. jūlija patapinājuma līgumu Nr. 2016/20-Pat, 2018. gada 29. novembra vienošanos Nr. 1 par grozījumiem 2016. gada 26. jūlija patapinājuma līgumā Nr. 2016/20-Pat par telpu Pils ielā 12, Cēsīs nodošanu bezatlīdzības lietošanā, pārvaldīšanā un apsaimniekošanā Nr. 2018/11-Pat daļa nekustamā īpašuma telpu nodotas bezatlīdzības lietošanā Latvijas politiski represēto Cēsu biedrībai (reģistrācijas Nr. 40008092338) (turpmāk – Lietotājs). Telpas nodotas lietošanā uz laiku, kamēr biedrībai ir sabiedriskā labuma organizācijas statuss, bet ne ilgāk kā līdz 2021. gada 25. jūlijam. Saskaņā ar Iekšlietu ministrijas 2018. gada 7. novembra lēmuma Nr. 1-66/215 5.6. punktu līgums tiek izbeigts, ja pieņemts lēmums par nekustamā īpašuma Pils ielā 12, Cēsīs, atsavināšanu.  Lietotājs telpās izveidojis pastāvīgo ekspozīciju “Sirdsapziņas ugunskurs”.  Nacionālā kultūras mantojuma pārvalde (turpmāk – Pārvalde) ar 2020. gada 28. jūlija vēstuli Nr. 08-09.2/3399 “Par telpu grupu Cēsīs, Pils ielā 12” informēja, ka ir saņemts ierosinājums par iepriekš minētā objekta iekļaušanu Valsts aizsargājamo kultūras pieminekļu sarakstā (turpmāk – Pieminekļu saraksts). Pārvaldes Kultūras pieminekļu uzskaites komisijas sēdēs tika izvērtēts jautājums par objekta iekļaušanu Pieminekļu sarakstā. Objekts atrodas ēkā, kur padomju okupācijas laikā tika izveidots čekas un milicijas īslaicīgās aizturēšanas izolators.Objektā saglabājušās sešas autentiskas kameras ar dzelzs durvīm, koka nāras, tualetes arestantiem, uzrauga telpa un virtuvīte ar krāsni un iekārtota ekspozīcija “Sirdsapziņas Ugunskurs”, kas stāsta par totalitāro režīmu represīvo darbību un nacionālo pretošanās kustību Cēsīs un tā apriņķa teritorijā, atklājot cēsnieku un Cēsu apriņķa iedzīvotāju likteņus cīnoties pret totalitāro varu laikposmā no 1940. gada līdz 1957. gadam. Pārvaldes Kultūras pieminekļu uzskaites komisija lēma atbalstīt objekta iekļaušanu Pieminekļu sarakstā kā vēsturiska notikuma vietu.  Iekšlietu ministrija ar 2020. gada 13. augusta vēstuli Nr. 1-89/1982 “Par telpu grupu Pils ielā 12, Cēsīs” informēja Pārvaldi, ka nav iebildumu pret objekta iekļaušanu Pieminekļu sarakstā.  Saskaņā ar iepriekš minēto ir sagatavots projekts, kas paredz Iekšlietu ministrijai nodot bez atlīdzības Cēsu novada pašvaldības īpašumā nekustamo īpašumu. Projekts paredz Cēsu novada pašvaldībai pienākumu:   1. nekustamo īpašumu bez atlīdzības nodot valstij, ja tas vairs netiek izmantots pašvaldības autonomo funkciju īstenošanai; 2. nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Cēsu novada pašvaldība nodrošina projektā minēto pašvaldības autonomo funkciju īstenošanu, kā arī ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.   Saskaņā ar Publiskas personas mantas atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 12. punkts nosaka, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Publiskas personas mantas atsavināšanas likumā noteiktajā kārtībā.  Projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra, Cēsu novada pašvaldība. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Cēsu novada pašvaldība un tās iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums neietekmē tautsaimniecību, valsts saimniecības nozari un nerada administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020 | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 16792 | 0 | 16792 | - 4159 | 16792 | - 4159 | - 4159 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 16792 | 0 | 16792 | -4159 | 16792 | - 4159 | - 4159 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 16792 | 0 | 16792 | -16792 | 16792 | -16792 | -16792 |
| 2.1. valsts pamatbudžets | 16792 | 0 | 16792 | -16792 | 16792 | -16792 | -16792 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 12633 | 0 | 12633 | 12633 |
| 3.1. valsts pamatbudžets | 0 | 0 | 0 | 12633 | 0 | 12633 | 12633 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 12633 | X | 12633 | 12633 |
| 5.1. valsts pamatbudžets | 0 | 12633 | 12633 | 12633 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nekustamo īpašumu uzturēšanai saskaņā ar likumu “Par valsts budžetu 2020. gadam” Nodrošinājuma valsts aģentūrai budžeta apakšprogrammā 40.02.00 “Nekustamais īpašums un centralizētais iepirkums” plānoti ieņēmumi 16792 *euro* apmērā, tai skaitā, ieņēmumi no maksas pakalpojumiem un citiem pašu ieņēmumiem 4159 *euro* apmērā un attiecīgie izdevumi, tai skaitā, nekustamā īpašuma nodoklis 83 *euro*, izdevumi par elektroenerģiju 4832 *euro*, izdevumi siltumenerģijai 7367 *euro*, ūdens un kanalizācijas izdevumi 306 *euro*, telpu, teritorijas uzkopšanas izdevumi 3549 *euro* un citi nekustamā īpašuma uzturēšanas izdevumi 655 *euro* apmērā. Ja Cēsu novada pašvaldība nekustamo īpašumu pārņems 2020. gadā, tas ietekmēs budžeta apakšprogrammas 40.02.00 “Nekustamais īpašums un centralizētais iepirkums” resursus izdevumu segšanai (ieņēmumus) un izdevumus arī 2020. gadā veidosies attiecīga izdevumu ekonomija, kas tiks izlietota ar citu nekustamo īpašumu uzturēšanu un apsaimniekošanu saistītu izdevumu segšanai.  Ņemot vērā, ka nekustamais īpašums tiks nodots Cēsu novada pašvaldībai, netiek plānoti ieņēmumi no maksas pakalpojumiem un citi pašu ieņēmumi 4159 *euro* apmērā, jo patapinājuma līgums tiks pārtraukts un resursi izdevumu segšanai no 2021. gada samazināsies. Finanšu līdzekļu ekonomija no izdevumiem par nekustamā īpašuma uzturēšanu pēc tā nodošanas tiks izlietota citu nekustamo īpašumu apsaimniekošanai nepieciešamo izdevumu segšanai. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projekta īstenošanai papildu finanšu līdzekļi nav nepieciešami. Izdevumus par nekustamā īpašuma tiesību nostiprināšanu zemesgrāmatā uz Cēsu novada pašvaldības vārda sedz Cēsu novada pašvaldība. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra un Cēsu novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

Plase 67219137

inese.plase@agentura.iem.gov.lv

Avotiņš 67219136

gatis.avotins@agentura.iem.gov.lv